CELEX: 62009CO0091
Language: mt
Date: 2010-03-26 00:00:00
Title: Digriet tal-Qorti tal-Ġustizzja (il-Ħames Awla) tas-26 ta' Marzu 2010.#Eis.de GmbH vs BBY Vertriebsgesellschaft mbH.#Talba għal deċiżjoni preliminari: Bundesgerichtshof - il-Ġermanja.#L-ewwel subparagrafu tal-Artikolu 104(3) tar-Regoli tal-Proċedura - Trade marks - Internet - Reklamar fuq il-bażi ta' kliem prinċipali ('keyword advertising') - Wiri, fuq il-bażi ta' kelma prinċipali identika għal trade mark, ta' kompetitur ta' proprjetarju ta' din it-trade mark - Direttiva 89/104/KEE - Artikolu 5(1)(a).#Kawża C-91/09.

Digriet tal-Qorti tal-Ġustizzja (Il-Ħames Awla) tas-26 ta’ Marzu 2010 – Eis.de vs BBY Vertriebsgesellschaft
      (Kawża C-91/09)
      “L-ewwel subparagrafu tal-Artikolu 104(3) tar-Regoli tal-Proċedura – Trade marks – Internet – Reklamar fuq il-bażi ta’ kliem prinċipali (‘keyword advertising’) – Wiri, fuq il-bażi ta’ kelma prinċipali identika għal trade mark, ta’ reklam ta’ kompetitur tal-proprjetarju ta’ din it-trade
         mark – Direttiva 89/104/KEE – Artikolu 5(1)(a)”
      
      Approssimazzjoni tal-liġijiet - Trade marks - Direttiva 89/104 - Dritt tal-proprjetarju ta’ trade mark li jopponi l-użu minn
         terzi ta’ sinjal identiku għal prodotti identiċi - Reklamar fil-kuntest ta’ servizz ta’ referenzar fuq l-internet - Kundizzjoni
         tad-dritt tal-proprjetarju (Direttiva tal-Kunsill 89/104, Artikolu 5(1)(a)) (ara l-punt 28)
      
      Suġġett 
      
         
               Talba għal deċiżjoni preliminari - Bundesgerichtshof Karlsruhe - Interpretazzjoni tal-Artikolu 5(1)(a) tal-Ewwel Direttiva
                  tal-Kunsill 89/104/KEE, tal-21 ta’ Diċembru 1988, biex jiġu approssimati l-liġijiet tal-Istati Membri dwar it-trade marks
                  (ĠU Edizzjoni Speċjali bil-Malti, Kapitolu 17, Vol. 1, p. 92) - Użu ta’ sinjal simili għal trade mark minn fornitur ta’ servizzi
                  li jopera mutur ta’ riċerka bl-internet sabiex fuq il-monitor jidher awtomatikament, wara li jiddaħħal l‑imsemmi sinjal bħala
                  terminu ta’ riċerka, reklamar għal prodotti jew servizzi identiċi għal dawk li għalihom ġiet irreġistrata t-trade mark inkwistjoni
                  (“keyword advertising”) - Nuqqas ta’ awtorizzazzjoni mill-proprjetarju tat-trade mark - Klassifikazzjoni ta’ dan l-użu tat-trade
                  mark bħala “użu” fis-sens tad‑dispożizzjoni msemmija iktar ’il fuq.
               
            Dispożittiv
      
         
                   
               
               
                  
               
               
                  	L-Artikolu 5(1)(a) tal-Ewwel Direttiva tal-Kunsill 89/104/KEE, tal-21 ta’ Diċembru 1988, biex jiġu approssimati l-liġijiet
                     tal-Istati Membri dwar it-trade marks, għandu jiġi interpretat fis-sens li l-proprjetarju ta’ trade mark huwa intitolat li
                     jipprojbixxi lil min jirreklama milli juri, fuq il-bażi ta’ kelma prinċipali identika għall-imsemmija trade mark li huwa għażel
                     mingħajr il-kunsens                   tal‑imsemmi proprjetarju fil-kuntest ta’ servizz ta’ referenzar fuq l-internet, reklamar
                     għal prodotti jew servizzi identiċi jew li jixxiebhu ma’ dawk li għalihom l‑imsemmija trade mark hija rreġistrata, meta l-imsemmi
                     reklamar ma jippermettix lill-utent tal-internet medju, jew jippermettilu biss b’mod diffiċli, li jkun jaf jekk il-prodotti
                     jew is-servizzi msemmija fir-reklam humiex ġejjin mill-proprjetarju tat‑trade mark jew minn impriża konnessa ekonomikament
                     miegħu jew, kuntrarjament, minn terzi.